JMART บวก 4% คาดเก็งกำไรก่อน XD พรุ่งนี้ โบรกฯ ฟันธงไตรมาส 1 กำไรโต 3 เท่า!
JMART บวก 4% คาดเก็งกำไรก่อน XD พรุ่งนี้ โบรกฯ ฟันธงไตรมาส 1 กำไรโต 3 เท่า! ล่าสดอยู่ที่ 42.75 บาท บวก 1.75 บาท หรือ 4.27% มูลค่าซื้อขาย 334.57 ล้านบาท
JMART บวก 4% คาดเก็งกำไรก่อน XD พรุ่งนี้ โบรกฯ ฟันธงไตรมาส 1 กำไรโต 3 เท่า! ล่าสดอยู่ที่ 42.75 บาท บวก 1.75 บาท หรือ 4.27% มูลค่าซื้อขาย 334.57 ล้านบาท
19 เม.ย. 2564

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ล่าสด ณ เวลา 15.56 น.อยู่ที่ 42.75 บาท บวก 1.75 บาท หรือ 4.27% สูงสุดที่ 43 บาท ต่ำสุดที่ 41.75 บาท ด้วยมูลค่าซื้อขาย 334.57 ล้านบาท

ทั้งนี้ ราคาหุ้น JMART ปรับตัวขึ้น คาดนักลงทุนเข้าซื้อเก็งกำไรก่อนขึ้นเครื่องหมาย XD ในวันพรุ่งนี้ (20 เม.ย.) โดย JMART จะจ่ายปันผลจากงวดดำเนินงานวันที่ 1 มิ.ย. 2563 ถึงวันที่ 31 ธ.ค. 2563 เป็นเงินสดในอัตรา 0.24 บาท กำหนดจ่ายเงินปันผลในวันที่ 7 พ.ค.2564
ด้านบล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” หุ้น JMARTและปรับราคาเป้าหมายใหม่ขึ้นเป็น 44.50 บาทต่อหุ้น และปรับประมาณการกำไรปี 2564-2565 ขึ้น 2-4% เป็น 1,217 ล้านบาท และ 1,635 ล้านบาท ตามลำดับ
ทั้งนี้คาดกำไรสุทธิไตรมาส 1/64 อยู่ที่ 425 ล้านบาท เพิ่มขึ้น 305% เมื่อเทียบจากปีก่อน จากบันทึกรายการพิเศษจาก KBJ บริษัทมีกำไรปกติเท่ากับ 263 ล้านบาท ลดลง 2% เมื่อเทียบจากไตรมาสก่อน แต่เพิ่มขึ้น 152% จากปีก่อน ทั้งนี้หากจำแนกตามรายธุรกิจ คาดว่าผลกำไรจาก JMT-SINGER ส่งเข้ามาตามสัดส่วนราว 200 ล้านบาท ส่วนธุรกิจมือถือ ยังเป็นการพลิกมีกำไรเมื่อเทียบจากปีก่อน แต่ชะลอตัวเมื่อเทียบจากไตรมาสก่อน จากการเปิดตัวสินค้าน้อยลงและยังขาดตลาด
รวมทั้ง J คาดกำไรทรงตัวเมื่อเทียบจากไตรมาสก่อน ราว 50 ล้านบาท ทยอยรับรู้ backlog อสังหาฯในมือ และ KBJ เริ่มปล่อยสินเชื่อมือถือในเดือน ม.ค.-ก.พ. เติบโตได้เมื่อเทียบจากเดือนก่อน ก่อนที่ Kashjoy สินเชื่อส่วนบุคคลเริ่มปล่อยช่วงปลายไตรมาส ทั้งนี้คาดมีการบันทึกกำไรพิเศษจากการตีมูลค่า KBJ หลังลดสัดส่วนถือหุ้นให้ KB Kookmin card หลังภาษีราว 140 ล้านบาท ทำให้กำไรสุทธิเติบโตอย่างมีนัยสาคัญ
อีกทั้งยังควบคู่กับภาพกำไรรายได้ไตรมาสที่แข็งแรงและรายปี ที่จะทำ All time high ได้ไม่ยาก คาดจะเห็นพัฒนาการบวกจากหลายธุรกิจที่มีจุดเปลี่ยนในปีนี้ได้แก่ SINGER ที่รุกตลาดมากขึ้นทั้งธุรกิจเช่าซื้อและจำนำทะเบียนฯ ก่อนจะ Spin-off ปี หน้า รวมถึงการเติบโตของพอร์ตสินเชื่อของ KBJ ที่จะเร่งขึ้นอย่างมีนัยหลังปรับโครงสร้างเสร็จแล้วในไตรมาส 1/64 และ J คาดเปิดศูนย์ใหม่ “Jas Kubon” ในช่วงปลายปี และยังเชื่อว่ายังมีโอกาสใหม่รออยู่เสมอ ล่าสุดธุรกิจนายหน้าและโลจิสติกส์ที่จะมาเสริม Synergy และเชิงมูลค่าในอนาคต